**7o Dance Days Chania**

**Διεθνές Φεστιβάλ Σύγχρονου Χορού | 17 - 28 Ιουλίου, Χανιά**

"drifting experiment"

Δημήτριος Μυτιληναίος & συνεργάτες [Ελλάδα]

17 Ιουλίου | 18:30 - 20:30 | περιοχή Σπλάντζιας - όπισθεν Αγ. Νικολάου

Στο διάστημα 07-17/07 βρίσκουμε κοινό τόπο σε συνοικία της Παλιάς Πόλης των Χανίων. Μέσα από χορογραφικά εργαλεία και συνθήκες πειραματιζόμαστε με τη κατασκευή μιας μετεστραμένης κινητικής κατάστασης στο δημόσιο χώρο :’Πρέπει να αναπτύξουμε μία μεθοδική επέμβαση με άξονα τους περίπλοκους παράγοντες δύο συνιστωσών σε διαρκή αλληλεπίδραση: το υλικό περιβάλλον της ζωής και τις συμπεριφορές που αυτό γεννά και οι οποίες το ανατρέπουν. [1α] Ένας τρόπος πειραματικής συμπεριφοράς συνδεδεμένος με τις συνθήκες της αστικής κοινωνίας: μία τεχνική ταχέως περάσματος διαμέσω ποικίλων ατμοσφαιρών’.[1β] Δανειζόμαστε τηρουμένων των αναλογιών :"Όλα είναι τόσο διατεταγμένα ώστε ο ένας έχει ήδη παραχωρήσει τη θέση του όταν ο άλλος φτάνει· είναι όλα τόσα επιδέξια, κι ακόμη τόσο αυθόρμητα ενσωματωμένα σε μία φόρμα, όπου καθένας φαίνεται μόνο να ακολουθεί τη δική του κλίση, χωρίς όμως να μπαίνει στο δρόμο κανενός άλλου. Είναι το αρτιότερα κατάλληλο σύμβολο του ισχυρισμού της ελευθερίας του ατόμου και σεβασμού στην ελευθερία του άλλου." [2] Στις 17/07 καλούμε το κοινό του φεστιβάλ και τους κατοίκους για ένα συγκεκριμένο διάστημα στη συγκεκριμένη περιοχή, να αφήσει τα συνήθη μοτίβα κίνησης, δράσης και θέασης του και να αφεθεί στο να οδηγηθεί από τα θέλγητρα της ‘πίστας’ και τις συμπλοκές που θα βρει εκεί.

Σημειώσεις:

1α. Guy Debord, Έκθεση περί κατασκευής καταστάσεων.

1β. Guy Debord ,Θεωρία της Περιπλάνησης.

2. Friedrich Schiller , γράμμα προς Christian Körner για τον αγγλικό χορό(1793).

**Ομάδα:** Νεφέλη Καδινοπούλου Αστερίου , Βενετσιάνα Καλαμπαλίκη, Ηλιάνα Καλαποθαράκου, Ναταλία Μπάκα, Δημήτρης Μυτιληναίος, Κωνσταντίνος Παπανικολάου, Έλτον Πετρή, Μαρίνα Σκουτέλα, Χριστίνα Σκουτέλα

**Συντονισμός:** Δημήτρης Μυτιληναίος, υπότροφος Ιδρύματος Ωνάση

Η συνοικία αναλύεται στις οδούς: Μίνωος, Γεωργίου Πεζανού, Παναγιώτη Ζερβουδάκη, Νεοφύτου Οικονόμου, Επισκόπου Καλλίστου, Ικάρου, Δαιδάλου, Διονυσίου Επισκόπου. Ριανού, Δροκοντοπούλων. Καψοκαλυβών, Αντωνίου Μελιδώνη, Πάροδος Α,Β Επισκόπου Καλλίστου, Ρούσου Βουρδουμπά, Γερασίμου, Επιμενίδου (έως Δαιδάλου), Γεωργίου Βλάχου, Σήφακα (έως Καψοκαλυβών).

<http://dancedays.gr/>

<https://www.facebook.com/DanceDaysChania/>